ایران تشقی ایشلر وزیرلیگی سوزچیسی عباس موسوی، امریکا قوشمه ایالتلری بیلن ینگی محکوم المه شوویگه تیار ایکن لیکلرینی ایتدی.
ایران رسمی خبر آژانسی ایرناگه بیانات بیرگن موسوی، تهران بیلن واشنگتن اورته سیده محکوم المه شووی بیلن تیگیشلی معلومات بیردی.
ایران بیلن امریکا قوشمه ایالتلری اورته سیده ایشانچسیزلیک دیواری موجود ایکن لیگینی ایتگن موسوی،
"ینگی محکوم المه شووی اوچون امکانیت بولگنده بیز تیارمیز. امریکا قوشمه ایالتلریده محکوم بولگنلرنینگ قویب یوباریشلرینی و اولکه لریگه قیتیب کیلیشلرینی خواهله یمیز" دیب گپیردی.
ایران بیلن امریکا قوشمه ایالتلری اورته سیده احتمالی مذاکره لر اوچون تهران نینگ امریکا قوشمه ایالتلری دولت باشلیغی دانلد ترامپ نینگ کیتیشینی کوتگن لیگی بیلن تیگیشلی ادعالرگه جواب قیترگن موسوی،
"سیلاولر امریکا قوشمه ایالتلری نینگ ایچکی مسئله سی دیر. ایران امریکا قوشمه ایالتلریده گی ایچکی اوزگریشلر و بو اولکه ده گی دولت رئیس لیک سیلاوی نینگ نتیجه سینی کوتمه دی، کوتمه یدی" دیب ایتدی.
امریکا قوشمه ایالتلریده نظارتده ایکن ینگی تور کروناویروس (کوید-19) گه یولیققن و آرتیدن آزاد ایتیلگن ایران بیلیم آدمی سیروس اصغری، 3- جون چهارشنبه کونی اولکه سیگه قیتیب بارگندی.
اونینگ آرتیدن 683 کون ایرانده قماقخانه ده قالگن سابق امریکا قوشمه ایالتلری دینگیز کوچلری عسکری منسوبی مایکل وایت هم بیر کون کیین آزاد ایتیلگندی.
وایت نینگ قوییب یوباریلیشی نینگ آرتیدن چیکلاولرگه بویین ایگمه گن لیگی عیبلاوی بیلن 16 آیدن بیری امریکا قوشمه ایالتلریده محکوم ایتیلگن ایرانلیک بیلیمدان مجید طاهری قوییب یوباریلگندی.
سابق امریکا قوشمه ایالتلری نیومکسیکو ایالت والیسی بیل ریچاردسون محکوم المه شووی اوچون ایران تشقی ایشلر وزیری محمد ظریف بیلن اوچره شگن لیگیلرینی معلوم قیلگندی.
حادثه پایتخت تاشکینت ده یوزبیرگن
